Den eldste favnen vi kjenner til, stammer fra norrøn tid (omkring år 900) og tilsvarte 3,5 alen (tommelalen), som i metrisk verdi utgjorde ca. 165,9 cm. Dette målet tilsvarte også en mannshøyde og blir noen steder også referert til som en islandsk favn. Noe senere (i middelalderen) ble favnen (og mannshøyden) regnet som 6 fot (á 28,44 cm) eller 3 alen (á 56,88 cm), tilsvarende ca. 170,64 cm. Favnens lengde varierte altså med andre mål på denne tiden. Favn ble også benyttet som kvadrat- og volumenhet. En kvadratfavn var 72 × 72 tommer eller 6 × 6 fot. En kubikkfavn var 72 × 72 × 12 tommer eller 6 × 6 × 1 fot.